La Muzeul Național al Literaturii Române Iași, primăvara începe cu un maraton de ateliere de educație muzeală și literară.
În perioada 1-3 martie 2024, la Muzeul "Ion Creangă" Iași – Bojdeuca va avea loc o serie de activități literare dedicate copiilor cu vârste cuprinse între 4 și 18 ani, serie care face parte din proiectul educativ 𝑇𝑖𝑚𝑝𝑢𝑙 𝑙𝑢𝑖 𝐶𝑟𝑒𝑎𝑛𝑔𝑎̆.
Sub îndrumarea coordonatoarei Iunia-Maria Ștefan, educatoare muzeală, și a muzeografului George Drîmbei, participanții vor explora universul fascinant al lui Ion Creangă.
Iunia-Maria Ștefan ne-a oferit detalii în matinalul de la Radio România Iași:
Prin jocuri interactive și dinamice, vor descoperi împreună detalii inedite despre viața și opera povestitorului.
După vizitarea muzeului, copiii vor participa la diferite activități – colorat imagini inspirate de opera scriitorului, exerciții de corelare a unor obiecte de patrimoniu cu secvențe din 𝐴𝑚𝑖𝑛𝑡𝑖𝑟𝑖 𝑑𝑖𝑛 𝑐𝑜𝑝𝑖𝑙𝑎̆𝑟𝑖𝑒, exerciții de transliterație a poveștilor lui Ion Creangă din alfabet chirilic în alfabet latin.
Parteneri instituționali: Școala și Liceul Teoretic "Varlaam Mitropolitul", Iași, Colegiul Agricol și de Industrie Alimentară "Vasile Adamachi", Iași și Cercetașii României – Sapatino, Iași.